Esto es Fuero de Castiella: Que si quando algund Fijodalgo es en la viella , do es devisero, e otro Fijodalgo , o algund otro ome viene a aquella viella mesma estando el, e lieva prenda de la viella, e face y otra alguna cosa , por quel' sea desonrado , quando tal Fijodalgo , como este, lo querellare al Rey, o a los Alcalles de la tierra, quel' an de facer derecho , si el nombrare persona cierta, que gelo fiço, en tal pleito, como este, non a de aver pesquisa : Mas pues nombro persona cierta , deve ser aplaçado aquel , de que querellare , ante la justicia.